Source: https://www.zakonypreludi.sk/zz/1960-29
Timestamp: 2020-08-05 08:37:26+00:00
Document Index: 765028

Matched Legal Cases: ['§ 3', '§ 6', '§ 7', '§ 11', '§ 12', '§ 13', '§ 14', '§ 15', '§ 17']

29/1960 Zb. Vyhláška ministra školstva a kultúry, ktorým sa vydáva štatút fakulty - Inštitútu národohospodárskeh... | Aktuálne znenie
Vyhláška č. 29/1960 Zb.Vyhláška ministra školstva a kultúry, ktorým sa vydáva štatút fakulty - Inštitútu národohospodárskeho plánovania na Vysokej škole ekonomickej v Prahe
Platnosť od 04.04.1960 do21.09.1961
Účinnosť od 04.04.1960 do21.09.1961
Zrušený 96/1961 Zb.
Druhá časť - Úlohy inštitútu (§ 3 - § 6)
Tretia časť - Organizácia inštitútu (§ 7 - § 11)
Štvrtá časť - Vedecko-pedagogickí pracovníci inštitútu (§ 12)
Piata časť - Poslucháči inštitútu (§ 13)
Šiesta časť - Záverečné ustanovenia (§ 14 - § 15)
Aktuálne znenie 04.04.1960 - 21.09.1961
z 23. marca 1960,
ktorým sa vydáva štatút fakulty - Inštitútu národohospodárskeho plánovania na Vysokej škole ekonomickej v Prahe
Minister školstva a kultúry ustanovuje v dohode s predsedom Štátnej plánovacej komisie podľa § 17 zákona č. 58/1950 Zb. o vysokých školách v znení zákona č. 46/1956 Zb. a na vykonanie vládneho uznesenia z 9. decembra 1959 č. 1954:
Inštitút národohospodárskeho plánovania (ďalej len „inštitút“) je fakultou Vysokej školy ekonomickej v Prahe.
Činnosť inštitútu riadi Ministerstvo školstva a kultúry v spolupráci so Štátnou plánovacou komisiou, najmä pokiaľ ide o otázky organizácie a obsahu štúdia, ako aj prijímania poslucháčov.
Úlohy inštitútu
Inštitút pripravuje a školí vysokokvalifikovaných odborníkov pre riadenie a plánovanie národného hospodárstva, a to najmä pre:
a) aparát Štátnej plánovacej komisie,
b) ministerstvá a ostatné ústredné orgány,
c) krajské národné výbory, prípadne aj pre vedúce funkcie na okresných národných výboroch,
d) vedeckovýskumné ústavy s ekonomickým zameraním,
e) úlohy zahraničnej, hospodárskej a plánovacej expertízy.
(1) Na plnenie svojich úloh inštitút organizuje najmä tieto formy štúdia:
a) postgraduálne jednoročné až dvojročné štúdium zásadne pre pracovníkov s ukončeným vysokoškolským vzdelaním (na prechodný čas aj pre predošlých absolventov dlhodobých kurzov pri vysokých školách ekonomického smeru), zamerané na rozšírenie a doplnenie poznatkov v riadení a plánovaní národného hospodárstva, prípadne aj na doplnenie chýbajúcich ekonomických znalostí;
b) štúdium príslušných odborov vo vedeckej ašpirantúre.
(2) Inštitút ďalej organizuje:
a) trojročné ucelené štúdium otázok riadenia a plánovania národného hospodárstva pre vybraných pracovníkov z praxe s ukončeným stredoškolským vzdelaním alebo výnimočne iným vzdelaním, ktoré v súhrne s dlhoročnou úspešnou praxou dáva predpoklady pre toto štúdium, pričom absolventi tohto štúdia, ktorí s úspechom vykonajú štátnu záverečnú skúšku, dosiahnu kvalifikáciu „promovaného ekonóma“;
b) krátkodobé účelové kurzy a semináre so špeciálnym zameraním podľa aktuálnych potrieb národného hospodárstva pre vybraných pracovníkov príslušných pracovných úsekov praxe bez ohľadu na ich predchádzajúce vzdelanie;
c) špeciálne jazykové štúdium zamerané predovšetkým na bezpečné ovládanie národohospodárskej terminológie.
(1) Inštitút sa zaoberá v úzkej spolupráci s Výskumným ústavom národohospodárskeho plánovania aj inými vedeckými pracoviskami vedeckovýskumnou prácou v rozsahu potrebnom pre plnenie úloh inštitútu.
(2) Inštitút sa stará o vydávanie vedeckej literatúry a vysokoškolských učebníc z odboru riadenia a plánovania národného hospodárstva.
Inštitút sa zaoberá podľa potrieb Ministerstva školstva a kultúry otázkami obsahového a metodického usmerňovania štúdia riadenia a plánovania národného hospodárstva na vysokých a odborných školách.
Organizácia inštitútu
(1) Inštitút riadi rektor Vysokej školy ekonomickej prostredníctvom prorektora pre veci inštitútu.
(2) Na čele inštitútu je dekan, ktorý spravuje inštitút a zodpovedá za jeho pedagogickú, politickovýchovnú, vedeckú, kádrovú a správnu činnosť prorektorovi pre veci inštitútu.
(1) Podľa potreby môžu sa na inštitúte vymenúvať prodekani.
(2) Prodekan zastupuje dekana spravidla v určitom odbore činnosti inštitútu, prípadne v čase jeho neprítomnosti.
Vedecká rada inštitútu
(1) Na inštitúte sa zriaďuje vedecká rada, ktorá sa uznáša v zásadných pedagogických, politickovýchovných a vedeckovýskumných veciach inštitútu.
(2) Predsedom vedeckej rady inštitútu je dekan inštitútu, jej členmi sú prodekani a vedúci katedier inštitútu; ďalších členov vymenúva rektor z významných vedeckých pracovníkov inštitútu, popredných národohospodárskych odborníkov z praxe a význačných vedeckých pracovníkov Vysokej školy ekonomickej a iných vedeckých inštitúcií. Členstvo vo vedeckej rade inštitútu je čestnou funkciou.
(3) Schôdze vedeckej rady inštitútu zvoláva a vedie dekan.
(4) Uznesenia vedeckej rady inštitútu vykonáva dekan; ak nesúhlasí dekan s uznesením vedeckej rady, nevykoná ho, oznámi svoj nesúhlas vedeckej rade inštitútu a predloží spornú vec bez odkladu so svojím návrhom na rozhodnutie rektorovi vysokej školy. Rektor rozhodne po vypočutí vedeckej rady vysokej školy.
Pre výkon správy inštitútu sa zriaďuje dekanský úrad (dekanát).
Katedry a iné pedagogické a vedecké zariadenia inštitútu
Na inštitúte môžu sa zriadiť podľa potreby katedry a iné pedagogické a vedecké pracoviská alebo útvary podľa príslušných predpisov.
Vedecko-pedagogickí pracovníci inštitútu
(1) Na inštitúte pôsobia títo vedecko-pedagogickí pracovníci:
a) učitelia inštitútu,
b) poverení učitelia iných fakúlt Vysokej školy ekonomickej, prípadne iných vysokých škôl,
c) externí vedecko-pedagogickí pracovníci.
(2) Externých vedecko-pedagogických pracovníkov vymenúva rektor z radov popredných národohospodárskych odborníkov z praxe a z vedeckovýskumných pracovísk.
(3) Platové pomery externých vedecko-pedagogických pracovníkov inštitútu sa spravujú osobitnými predpismi.
Poslucháči inštitútu
Poslucháčov inštitútu vyberajú a plánovite vysielajú ministri, vedúci ústredných úradov a orgánov a predsedovia krajských národných výborov, a to iba zo skúsených a osvedčených pracovníkov na úseku riadenia a plánovania národného hospodárstva, ktorí už pracujú v štátnom a hospodárskom aparáte, získali bohaté praktické skúsenosti, majú predpoklady pre prácu v riadiacich funkciách v štátnom a hospodárskom aparáte alebo vo vedeckej činnosti a potrebujú si rozšíriť, doplniť alebo prehĺbiť svoje teoretické vedomosti.
Ostatné pomery inštitútu sa spravujú, pokiaľ nie je výslovne stanovené inak, všeobecnými predpismi o vysokých školách.